13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 908 της 20/23 Δεκ. 1975 (ΦΕΚ Α΄ 289) Περί ιδρύσεως τακτικής έδρας και συστάσεως θέσεων Βοηθητικού διδακτικού προσωπικού παρά τη Κτηνιατρική Σχολή του Πανεπιστημίου Θεσσαλονίκης. Άρθρον μόνον.-1.Ιδρύεται παρά τη Κτηνιατρική Σχολή του Πανεπιστημίου Θεσσαλονίκης τακτική έδρα Τεχνολογίας προϊόντων ζωϊκής προελεύσεως, έχουσα ως περιεχόμενον την τεχνολογίαν του κρέατος, των κρεατοσκευασμάτων, των ωών, των ιχθυηρών και λοιπών τροφίμων και υποπροϊόντων ζωϊκής προελεύσεως ως και την οργάνωσιν και λειτουργίαν των σφαγείων. 2.Παρά τη δια της παρ. 1 του παρόντος άρθρου ιδρυομένη έδρα συνιστώνται μία θέσεις επιμελητού και 2 θέσεις βοηθών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 